**Csongrád Város Polgármesterétől**

Száma: FJL/349-1/2022.

Témafelelős: Keller Ilona

**ELŐTERJESZTÉS**

**Csongrád Városi Önkormányzat Képviselő-testületének**

**2022. április 8. napján tartandó rendkívüli ülésére**

**Tárgy:** Döntés az FBH NP Kft üzletrész adásvétel elővásárlási jogról

**Tisztelt Képviselő-testület!**

Baja Város Önkormányzat Képviselő-testülete a Baja Város Önkormányzatának tulajdonában álló, az FBH-NP Nonprofit Kft-ben (6521 Vaskút, 0551/2 hrsz.) meglévő 19,95%-részesedést biztosító üzletrészéből 16,95%-os mértékű tulajdoni arányt megtestesítő üzletrészt nyilvános pályázati eljárás útján történő értékesítésre hirdetett meg.

A pályázat nyertesének a képviselő-testület 69/2021. (VII. 15.) határozatával a DTKH Duna-**Tisza közi Hulladékgazdálkodási Nonprofit Korlátolt Felelősségű Társaságot és a VERTIKÁL Vagyonkezelő Korlátolt Felelősségű Társaságot (mint közös ajánlattevőket és** vevőket nyilvánította ki.

A Ptk. 167. § (2) bekezdése alapján a pénzszolgáltatás ellenében átruházni kívánt üzletrész megszerzésére a többi tagot, a társaságot vagy a társaság által kijelölt személyt - ebben a sorrendben – törvényes elővásárlási jog illeti meg.

A Csongrád Városi Önkormányzat Képviselő testülete a 131/2021(XI.17.) önkormányzati , határozatával elővásárlási jogáról mind a Vertikál Vagyonkezelő Kft, mind a DTKH Nonprofit (Kecskemét) javára lemondott.

Baja Város Önkormányzata 2022. március 28-án kelt levelében arról tájékoztatta önkormányzatunkat, hogy a Vertikál Vagyonkezelő Kft. az üzletrész adásvételi szerződés megkötésére az arra irányuló felhívás ellenére megjelölt határidőig egyértelmű szándékot nem mutatott, a DTKH Nonprofit Kft pedig a vételi szándékát az értékesítésre felkínált teljes 16,5% vonatkozásában fenntartotta.

Fentiek alapján Baja Város ezért az adásvételi szerződést a DTKH Nonprofit Kft-vel, mint egyedüli vevővel kötötte meg, amely adásvétel esetében szintén szükséges az elővásárlási jogról történő nyilatkozat.

A Csongrád Városi Önkormányzat, mint az FBH-NP Nonprofit Kft. tagja nevében döntés szükséges az elővásárlási jog gyakorlására vonatkozóan. Az üzletrész az alábbi feltételekkel kerül értékesítésre:

|  |  |  |
| --- | --- | --- |
| Üzletrész megszerzője | Üzletrész vételár | Üzletrész météke |
| DTKH Nonprofit Kftt | 326.500.000,- | 16,95% |

A további részletes szerződési feltételek a mellékelt adásvételi szerződés szerint.

Az üzletrész vételár nagyságára tekintettel az elővásárlási jog gyakorlását továbbra sem javasolom.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

## HATÁROZATI JAVASLAT

Csongrád Városi Önkormányzat Képviselő-testülete megtárgyalta a „Döntés az FBH NP Kft üzletrész adásvétel elővásárlási jog gyakorlásáról” című előterjesztést és az alábbi döntést hozza:

A Képviselő-testület

a Baja Város Önkormányzat (székhely: 6500 Baja, Szentháromság tér 1., statisztikai számjele: 15724313-8411-321-03; adószám: 15724313-2-03; törzskönyvi azonosító: 724319), mint eladó másrészről és

DTKH Duna-Tisza közi Hulladékgazdálkodási Nonprofit Korlátolt Felelősségű Társaság (székhelye: 6000 Kecskemét, Kisfái 248, 0737/12 hrsz, cégjegyzékszáma: 03 09 131340, adószáma: 12564392-2-03) mint vevő

között az eladó FBH-NP Nonprofit Kft-ben lévő, összesen 16,95 %-ot megtestesítő üzletrészének (12.576.900 Ft névértékű törzsbetétének) 326.500.000.-Ft, azaz háromszázhuszonhatmillió-ötszázezer forint,- vételár ellenében - - adásvétel jogcímén történő átruházása tárgyában a megkötendő üzletrész adásvételi szerződés feltételeit megismerte és a törvényes elővásárlási jogát nem kívánja gyakorolni az ismertetett adásvételi szerződés kapcsán.

A Képviselő-testület felhatalmazza a Polgármester a fenti döntésről szól nyilatkozat megtételére.

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

Csongrád, 2022. április 05.

Bedő Tamás

polgármester